VL ร่วง 9% รับเครื่องหมาย XD-XW ลุยแจก “วอแรนต์-ปันผล” 21 พ.ค.นี้
VL ร่วง 9% รับเครื่องหมาย XD-XW ลุยแจก “วอแรนต์-ปันผล” 21 พ.ค.นี้
10 มี.ค. 2564

ผู้สื่อข่าวรายงานว่า ราคาหุ้น บริษัท วี.แอล.เอ็นเตอร์ไพรส์ จำกัด (มหาชน) หรือ VL ณ เวลา 10.20 น. อยู่ที่ระดับ 2 บาท ลบ 0.20 บาท หรือ 9.09% สูงสุดที่ระดับ 2.00 บาท ต่ำสุดที่ระดับ 1.90 บาท ด้วยมูลค่าการซื้อขาย 84.04 ล้านบาท

โดยราคาหุ้น VL ปรับตัวลดลงวันนี้ หลังขึ้นเครื่องหมาย XD หรือ (ผู้ซื้อหลักทรัพย์ไม่ได้สิทธิรับเงินปันผล), เครื่องหมาย XW (ผู้ซื้อหลักทรัพย์ไม่ได้สิทธิรับใบสำคัญแสดงสิทธิที่จะซื้อหลักทรัพย์) และเครื่องหมาย XM ผู้ซื้อหลักทรัพย์ไม่มีสิทธิเข้าประชุมผู้ถือหุ้น
ทั้งนี้ VL เตรียมจ่ายเงินปันผลจากกำไรสะสมเป็นเงินสดในอัตราหุ้นละ 0.05 บาท วันที่ 21 พ.ค.2564 นอกจากนี้ ที่ประชุมยังมติอนุมัติให้ออกใบสำคัญแสดงสิทธิที่จะซื้อหุ้นสามัญใหม่ของบริษัทฯ หรือ VL-W1 โดยไม่คิดมูลค่าให้แก่ผู้ถือหุ้นเดิมของบริษัทฯ ในสัดส่วน 2 หุ้นสามัญเดิมต่อ 1 หน่วยใบสำคัญแสดงสิทธิ จำนวนไม่เกิน 400 ล้านหน่วย และราคาใช้สิทธิที่ 0.5 บาท ต่อหุ้น โดยวอร์แรนต์ดังกล่าวมีอายุ 2 ปี และสามารถเริ่มใช้สิทธิได้หลังครบ 6 เดือน นับแต่วันที่ออกใบสำคัญแสดงสิทธิ (เริ่มใช้สิทธิครั้งแรกได้ประมาณในเดือน ตุลาคม 2564)